钦定古今图书集成/明伦汇编/氏族典/第304卷 > 《廖用贤尚友录》 > 庄朝宾
## 钦定古今图书集成/明伦汇编/氏族典/第304卷 > 《廖用贤尚友录》 > 庄朝宾

按《泉州府志》：“朝宾字于观，惠安人。嘉靖丁未进士，授
南京工部主事，督龙江水木场及芦州税监，提举造
船，监修内库军器。所至剔奸蠹，严课程，廉明敏干，卓
然有声。寻以郎中出知瑞州府，吏事精明，决狱仁恕，
征科有法。升广西按察副使，又升贵州左参政。以事
忤巡抚，调改广西。广西自古田剧酋韦银豹劫库之”
后，地方靡宁。朝宾区画城守，酌置屯戍，所部晏然。乞
致仕归。